| "Poikarakkaus"Esa Saarinen |
| --- |
| Singlen "Poikarakkaus" kansikuva |
| Singlen tiedot |
|  Albumilta | *Filosofia* |
|  A-puoli | "Poikarakkaus" |
|  B-puoli | "Tingi ja taivu" |
|  Äänitetty  | 1984 |
|  Julkaistu | 1984 |
|  Formaatti | single |
|  Tekijä(t) | Kainkäärmeenpoika, Esa Saarinen, Keimo Hirvonen |
|  Tyylilaji | pop rock, synthpop |
|  Kesto | 04.25 |
|  Levy-yhtiö | Vaaralliset Levyt |

*Hakusana "Poikarakkaus" ohjaa tänne. Antiikin Kreikan kulttuurin käsitteestä pederastia käytetään synonyymiä poikarakkaus, josta kerrotaan omassa artikkelissa.* 
**Poikarakkaus** on Esa Saarisen vuonna 1984 levyttämä kappale. Kappaleen on säveltänyt Kainkäärmeenpoika, ja sanoittanut Esa Saarinen. Edellä mainitut henkilöt ovat lisäksi sovittaneet kappaleen Keimo Hirvosen kanssa. Kappaleessa taustakuorona laulaa Sielun Veljesten jäsenet Jouko Hohko, Ismo Alanko ja Jukka Orma. Kappale levytettiin Esa Saarisen vuonna 1984 julkaistulle studioalbumille *Filosofia*. Lisäksi kappale julkaistiin omana erillisenä singlenä, jonka B-puolella oli kappale *Tingi ja taivu*.

Kappale kuvaa kahden miehen välistä vahvasti seksuaalisesti latautunutta hetkeä viileässä katedraalissa. Kappale päättyy miesten yhteislauluun, missä poikarakkauden viestiä julistetaan. Kappaletta on kuvailtu kujeilevaksi, jossa on Paul Simonista muistuttava baleaarinen rytmi, sekä kaunis, harras teksti. Laulua ei Saarisen mukaan tehty julistukseksi, vaan pohtimaan "rakkauden kauneutta", ja "hyväksymistä kahden aikuisen ihmisen välisestä rakkaudesta". Saarisen mukaan kappaleen sanoitusta pidettiin "hempeänä", mutta provokaatio ei ollut hänellä pyrkimyksenä.

Kappale nostatti julkaisuaikaan kohua sekä vilpitöntä ihastusta rohkeudellaan, joka on myöhemmin noussut kulttimaineeseen. Saarinen on kertonut olevansa ylpeä kappaleen tekemisestä. Kappaleen idea tuli Saarisen puolisolta Pipsa Pallasvesalta, jolla oli useita homoseksuaalisia ystäviä. Pallasvesa oli huolissaan siitä, että vielä 1980-luvun alussa homoseksuaalisuudesta ei uskallettu vielä avoimesti kunnolla puhua, johon vaikutti muun muassa vielä siihen aikaan Suomessa ollut kehoituskielto (joka lopulta kumottiin vuonna 1999). Kappaleen julkaisuaikaan homouden kuvausta ei juurikaan suomalaisessa popkulttuurissa ollut. Saarisen mukaan hän on kohdannut ihmisiä, jotka ovat kertoneet kappaleen tuoneen merkitystä omalle identiteetilleen.

Vuonna 2015 Tähtiportti levytti kappaleesta coverversion.

Lähteet
-------

1. 1 2 3  Poikarakkaus *Fono.fi - Äänitetietokanta*. Viitattu 5.3.2024.
2. 1 2 3 4 5 6 7 8  Hirvonen, Iida Sofia: Rock, rakkaus ja paidaton filosofi *Helsingin Sanomat*.  10.4,2022. Viitattu 5.3.2024.
3. ↑  Esa Saarinen - Filosofia, LP *svartrecords.com*. Viitattu 5.3.2024.
4. ↑  Filosofia *Fono.fi - Äänitetietokanta*. Viitattu 5.3.2024.
5. ↑  Esa Saarinen – Filosofia *discogs.com*. Viitattu 5.3.2024. (englanniksi)
6. ↑  Poikarakkaus / Tingi ja taivu *Fono.fi - Äänitetietokanta*. Viitattu 5.3.2024.
7. ↑  Esa Saarinen – Poikarakkaus *discogs.com*. Viitattu 5.3.2024. (englanniksi)
8. 1 2 3  Montell, Sami: QX Gay-koulu 15: Poikarakkaus – majesteetti vuosisatojen takaa *Qx*.  9.10.2021. Viitattu 5.3.2024.
9. 1 2  Kostiainen, Pasi: Kun Esa Saarinen tapasi Pipsa-puolisonsa lähes 40 vuotta sitten, hänen ajatuksensa parisuhteista muuttui hetkessä – sitten syntyi kappale, joka ravisteli koko kansaa *Ilta-Sanomat*.  3.7.2022. Viitattu 5.3.2024.
10. ↑  Te­räs­sin­fo­nias­ta Poi­ka­rak­kau­teen *Kaleva*.  7.11.2016. Viitattu 5.3.2024.
11. ↑  Kolehmainen, Tommi: Vuoteen 1999 asti Suomessa pyrittiin rajoittamaan homoseksuaalien sananvapautta – tästä "kehotuskiellossa" oli kyse *Helsingin Sanomat*.  10.9.2016. Viitattu 5.3.2024.
12. ↑  Hänninen, Jukka: Perttu Häkkinen, Tähtiportti ja poikarakkauden maaginen ilmentymä *Rumba*.  11.4.2015. Viitattu 5.3.2024.

Aiheesta muualla
----------------

* Yle Areena: Esa Saarisen lyhyt levytysura (Yleisradion vuonna 1996 tekemä haastattelu, jossa kertoo muun muassa Poikarakkaus-kappaleesta